Nach'm Verzicht vom letztn Markgrafn Alexander auf de Fiarstntümer Ansbach und Bayreith am 2. Dezember 1791 wern seine Gebiete zua preißischen Provinz. Da preißische Minister Karl August Freiherr vo Hardenberg übanimmt ab Anfang 1792 de Verwaltung. De Herrschaft vo de Hohenzollern üba des Fiarstntum Kulmbach-Bayreuth endet im Jåhr 1806 nåch da Niederlage vo Preißn geng des napoleonische Frankreich. Während da französischen Besetzung vo 1806 bis 1810 guit Bayreith ois Provinz vom franzesischen Kaiserreich, muaß hoache Kriagskontributionen zoin und war unta da Verwaltung vom Comte Camille de Tournon, der a ausfihrliche Bestandsaufnahme vom damaligen Fiarstntum Bayreuth verfasst. Am 30. Juni 1810 ibagibt de franzesische Armee des ehemalige Fiarstntum an des Kinereich Bayern, des es fia 15 Millionen Francs vo Napoleon kafft ghabt håt. Bayreith is iatz Kreishauptståd vom bayerischen Mainkreis. Bei da Erschließung vo Bayern duach de Eisenbahn is de Hauptlinie vo Niamberg nåch Hof an Bayreith vorbei gelegt worn, sie fihrt iba Lichtenfels, Kulmbach und Neuenmarkt-Wirsberg nåch Hof. Anschluss an des Schienennetz findt Bayreuth erst 1853, ois de auf Kosten da Ståd Bayreuth errichte Bahnlinie Bayreuth-Neuenmarkt-Wirsberg eigweiht worn is. Ihr foing 1863 de Bahnlinie nåch Weiden, 1877 de nach Schnabelwaid, 1896 de Lokalbahn nåch Warmensteinach, 1904 de Lokalbahn nåch Hollfeld und 1909 de Lokalbahn üba Thurnau nåch Kulmbach, ghoaßn "Thurnauer Bockela". Am 17. April 1870 bsuacht Richard Wagner Bayreith, wei a vom Markgräflichen Opernhaus glesn ghabt hat, sei groaße Bühne eam fia seine Werke passend war. Allerdings konn da Orchestergraben de groaße Anzoi da Musiker beispuisweise beim Ring des Nibelungen net fassen und aa des Ambiente vom Zuschauerraum erscheint fia des vo eam propagierte Kunstwerk da Zukunft unpassend. Deshalb tragt er si mit dem Gedanken, in Bayreith a eigenes Festspuihaus zum errichtn. De Ståd unterstützt ihn in seim Vorhaben und stellt eam a Grundstück zua Verfügung, a unbebaute Fläche außahoib da Ståd zwischn Bahnhof und Hoher Warte, den Greana Hügl. Gleichzeitig kafft Wagner a Grundstück am Hofgarten zum Bau vo seim Wohnhaus, Haus Wahnfried. Am 22. Mai 1872 is da Grundstoa fia des Festspuihaus glegt, des am 13. August 1876 feierlich eröffnet worn is. Planung und Bauleitung lieng dabei in de Händ vom Leipziger Architekten Otto Brückwald, der si scho beim Bau vo Theater in Leipzig und Altenburg an Nama gemacht ghabt håt.